**Alexander** (1. kesäkuuta 1999 − kesäkuu 2022), tunnetaan paremmin nimellä **Technoblade**, oli amerikkalainen tubettaja ja internet-persoona. Hänet tunnettiin parhaiten *Minecraft* -videoistaan ja livestreameistaan YouTube-kanavallaan sekä tubettaja Dreamin ylläpitämän Dream SMP -palvelimen osallisena. Toukokuussa 2023 Technobladen YouTube-kanavalla oli n. 16,1 miljoonaa tilaajaa.

Varhainen elämä
---------------

Alexander on kertonut Twitterissä asuneensa San Franciscossa, Kaliforniassa. Hänellä tiedetään olleen ADHD.

Ura
---

Alexander loi Technoblade YouTube-kanavan 28. lokakuuta 2013. Hänen sisältönsä keskittyi ensisijaisesti *Minecraft -*videopeliin, ja hän pelasi usein minipelipalvelimella Hypixel. Suuri osa kanavan sisällöstä keskittyykin Hypixel-minipeleihin BedWars ja SkyBlock. Technobladen suosio kasvoi merkittävästi, kun hän vuonna 2019 voitti tubettaja Keemstarin ylläpitämän "Minecraft Mondayn" -turnauksen useita kertoja. Myöhemmin hän osallistui säännöllisesti myös *Minecraft Championship* -turnaukseen muiden *Minecraft-*tubettajien kanssa. Cale Michael *Dot Esportsista* onkin maininnut Technobladen "yhdeksi parhaista Minecraft-pelaajista sisällönluonnin alueella, varsinkin kun oli kyse PvP (player vs player) -tapahtumista". Technoblade oli myös osa Dream SMP -palvelinta yhtenä sen päähenkilöistä. Hänen kuollessaan kesäkuussa 2022 hänen YouTube-kanavallaan oli 10,8 miljoonaa tilaajaa.

Technoblade tunnettiin myös hänen leikkimielisestä kilpailustaan "parhaan *Minecraft-*pelaajan" tittelistä *Minecraft -*tubettaja Dreamin kanssa. Vastauksena Alexanderin syöpädiagnoosiin elokuun 2021 lopulla, Dream lahjoitti 21 409 dollaria syöpätutkimukseen.

Yksityiselämä
-------------

Technoblade piti henkilökohtaisen elämänsä lähes täysin salassa katsojiltaan. Hän on myöntänyt pilailleensa katsojiensa kustannuksella paljastamalla keksittyjä yksityiskohtia elämästään. Hän on esimerkiksi uskotellut yleisölleen, että hänen oikea nimensä olisi "Dave", ja tämä nimi hyväksyttiin yleisesti Technobladen oikeaksi nimeksi. Viimeisellä YouTube-videollaan hän kuitenkin paljasti oikean nimensä olevan Alexander tai "Alex".

28. elokuuta 2021 Technoblade julkaisi kanavalleen videon, jossa hän kertoi saaneensa sarkoomadiagnoosin käytyään testeissä oikean käsivarren kivun takia. Myöhemmin hän kertoi, etteivät hänen saamansa kemoterapia ja sädehoito olleet vaikuttaneet odotetulla tavalla, sillä hänen oikea käsivartensa jouduttaisiin mahdollisesti amputoimaan. Joulukuussa 2021 Alexanderille tehtiin leikkaus, jonka lopputulemana hän sai kuitenkin pitää kätensä.

Kuolema ja kunnianosoitukset
----------------------------


1. heinäkuuta 2022 Technobladen YouTube-kanavalle ladattiin video, jossa hänen isänsä ilmoitti Alexanderin menehtyneen metastasoituneeseen syöpäänsä, hän menehtyi 23-vuotiaana. Videolla hän luki katsojille viestin, jonka Technoblade oli kirjoittanut viimeisinä elintunteinaan. Hän myös kertoi Technobladen fanikaupan tuoton menevän Sarcoma Foundation of Americalle. Video päättyi Technobladen äidin kirjalliseen viestiin. Videosta tuli YouTuben suosituin video myöhemmin samana päivänä.

Useat tubettajat, mukaan lukien Dream ja muut Dream SMP:n jäsenet,  ilmaisivat surunvalittelunsa, tukensa ja ihailunsa Technobladea ja hänen työtään kohtaan. Yksi Hypixelin perustajista, Simon Collins-Laflamme, julkaisi samanlaisen lausunnon. YouTube esitti Twitterissä surunvalittelunsa hänen perheelleen, ystävilleen ja faneilleen videon julkaisun jälkeen. Polygon-verkkojulkaisun mukaan Technoblade oli "yksi *Minecraftin* tunnetuimmista persoonallisuuksista".

Mojang lisäsi 2. heinäkuuta 2022 kuukaudeksi Minecraft: Java Editionin käynnistysruudun possulle kruunun, jollainen myös Technobladen Minecraft-hahmolla on. Kruunun poistamisen jälkeen Mojang lisäsi fanien pyynnöstä pelin päävalikkoon uuden aloitustekstin *Technoblade never dies!* (suom. *Technoblade ei kuole koskaan!*).

Lähteet
-------

1. ↑  Ross: Technoblade, Popular Minecraft YouTuber, Dies After Stage 4 Cancer Battle *TheWrap*.  July 1, 2022.  Arkistoitu July 1, 2022. Viitattu July 1, 2022.
2. ↑  Boeck: Einer der größten Minecraft-YouTuber (23) stirbt – Vater liest emotionale letzte Nachricht *op-online.de*.  July 1, 2022. Viitattu July 1, 2022. (saksaksi)
3. 1 2 3  Fay: 'Force to be reckoned with': Internet comes together to mourn Technoblade *Dot Esports*.  July 1, 2022.  Arkistoitu July 1, 2022. Viitattu July 1, 2022.
4. ↑  Ondor: Minecraft YouTuber Technoblade Passes Away from Cancer *ComicBook*.  June 30, 2022.  Arkistoitu July 1, 2022. Viitattu July 1, 2022.
5. 1 2 3 4 5 6  Technobladen YouTube-kanava *YouTube*. Viitattu 18.5.2023.
6. ↑  Pandey: Who is Technoblade, Minecraft streamer who died from cancer at 23? *www.indiatvnews.com*.  1.7.2022. Viitattu 1.7.2022. (englanniksi)
7. ↑  Nightingale: Death threats sent to Minecraft YouTuber Technoblade for alleged racist tweets *PinkNews*.  April 15, 2021.  Arkistoitu October 16, 2021. Viitattu September 6, 2021. (englanniksi)
8. ↑  Technoblade: About *YouTube*.  Arkistoitu July 1, 2022. Viitattu July 1, 2022.
9. 1 2  Michael: Why is Technoblade not competing in Minecraft Championships (MCC) 14, Season 2 *Dot Esports*.  May 29, 2021.  Arkistoitu July 1, 2022. Viitattu July 1, 2022.
10. ↑  Çakır: Technoblade's Minecraft settings *Dot Esports*.  May 15, 2021.  Arkistoitu July 1, 2022. Viitattu July 1, 2022.
11. 1 2  Spangler: Technoblade, Popular Minecraft Creator, Dies From Cancer at 23 *Variety*.  July 1, 2022. Viitattu July 1, 2022.
12. ↑  Michael: Technoblade and the Minecraft community raise $323K for cancer research in under four hours *Dot Esports*.  September 26, 2021.  Arkistoitu October 7, 2021. Viitattu October 6, 2021. (englanniksi)
13. 1 2 3  Vinccent, James: Technoblade, a popular Minecraft YouTuber, dies from cancer age 23 — shares final video *The Verge*.  1.7.2022. Viitattu 3.7.2022.
14. ↑  Suliman: ‘Technoblade,’ a star Minecraft gamer on Youtube, dies of cancer at 23 *The Washington Post*.  July 1, 2022. Viitattu July 1, 2022.
15. ↑  Schaefer: Minecraft YouTuber Technoblade, 22, He did Reveal He Almost Had His Right Arm Amputated as Part of Cancer Treatment, Opted for Limb-Salvage Surgery & is Doing Well Post-Op *SurvivorNet*.  Arkistoitu January 20, 2022. Viitattu January 20, 2022.
16. 1 2  Popko: Technoblade almost loses arm after cancer diagnosis *Inven Global*.  December 23, 2021.  Arkistoitu December 24, 2021. Viitattu July 1, 2022.
17. 1 2  Stanton: Minecraft youtuber Technoblade dies at the age of 23 *PC Gamer*.  July 1, 2022.
18. ↑  Evans: Technoblade Dies: YouTube Creator & Minecraft Gamer With 11 Million Subscribers Was 23 *Deadline Hollywood*.  July 1, 2022. Viitattu July 1, 2022.
19. ↑  Minecraft YouTuber Technoblade dies from cancer as his dad posts message he'd prepared for followers *Sky News*.  July 1, 2022.  Arkistoitu July 1, 2022. Viitattu July 1, 2022.
20. 1 2 3  Goslin: Popular Minecraft YouTuber Technoblade dies at 23 *Polygon*.  July 1, 2022. Viitattu July 1, 2022. (englanniksi)
21. ↑  Mojang pays tribute to Technoblade on the Minecraft loading screen *pcgamer.com*.  July 4, 2022.
22. ↑  Minecraft adds tribute to Technoblade after streamer's death *theverge.com*.  July 4, 2022.
23. ↑  Fans outraged after Mojang removes Technoblade tribute from Minecraft launcher *dotesports.com*.  August 6, 2022.
24. ↑  Minecraft launch page remembers Technoblade with his avatar *polygon.com*.  July 6, 2022.

Aiheesta muualla
----------------

* Techobladen kanava YouTubessa
* Technobladen toinen kanava YouTubessa
* Virallinen nettisivu

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Taiteenala Muokkaa Wikidatassa | 
* MusicBrainz

 |

 |